**Årsmelding Gjerstad Viltlag 2018**

Forrige årsmøte ble avholdt på Holmen Gård, 20.03.2018.

Det møtte 23 stykker med styre.

Viltlagets styre har i år bestått av:

Leder : Kjell Trygve Grunnsvoll

Nestleder : Odvar Voie Eikeland

Kasserer og webansvarlig : Gro Eskeland

Sekretær : Arnt Olav Brødsjø

Styremedlem : Frank Moland

Varamedlemmer: 1. Morten Rønningen

 2. Andreas Brekke

Styret har hatt fire styremøter i 2018.

Det ble gjennomført et jaktmøte med forberedelsesinformasjon foran årets jakt.

Møtet ble avholdt 13. august.

Evaluering av jakt 2018 ble som var planlagt januar 2018, ble utsatt til april 2018.

Det rapporteres fra mange av lagene om økt bestand av elg.

I tråd med vedtak på forrige årsmøte,vedtok styre noen endringer i av enkelte lags kvoter.

Dette dreide seg om fordeling på alder og kjønn samt tilleggs kvote, etter søknad.

Det ble felt 58 elg i 2018 av en kvote på 50 dyr (pluss ekstra dyr/skrapdyr), med følgende fordeling:

Voksen okse: 16 dyr

Voksen ku: 6 dyr

1 ½ årig okse: 7 dyr

1 ½ årig ku: 6 dyr

Kalv: 21 (12/9) dyr

Hjortejakta har som tidligere år blitt gjennomført etter «førstemann til mølla» prinsippet

på de første 20 felte dyrene.

Etter det gjorde styrene en vurdering og sendte en henstilling om å avslutte jakta hos de laga som styret vurderte dette kunne være fornuftig.

Det ble totalt felt 22 hjort fordelt over Viltlagets område.

Årets kvote var 37 dyr.

Økonomien i Viltlager er begrenset til et tilskudd fra Gjerstad Kommune på 10 000.-

Viltlagets hjemmeside er holdt oppdatert etter beste evne.

Styret vil takke for et godt samarbeid i 2018.

**STYRET**